དེ་མིན་ཁོང་གིས་གསུངས་པ་ལྟར་ན་ཁོང་གི་ཕ་ལགས་དང་སྤོ་བོའང་དམག་ནང་བཞུགས་ནས་རྒྱལ་ཁབ་སྲུང་སྐྱོར་བྱས་མྱོང་བ་དང་།སྤོ་བོ་ལ་ཆ་བཞག་ན་རྒྱལ་ཁབ་རིམ་པའི་གཟེངས་རྟགས་ཆེན་པོ་ཐོབ་མྱོང་ཞིང་མང་པོས་གོང་བཀུར་ཐོབ་མཁན་གྱི་དམག་དཔོན་ཞིག་རེད་འདུགདེའི་རྗེས་སུ་ཕ་ཤུལ་བུ་འཛིན་གྱིས་ཕ་ལགས་ཀྱང་དམག་ནང་བཞུགས་ནས་གཡུལ་འཐབ་འགྱེད་མྱོང་བ་མ་ཟད།ཁོང་ཡང་གཞོན་ནུའི་དུས་ནས་དམག་ནང་བཞུགས་འདུག་ལ་ཁྱིམ་ཚང་འདིའི་མི་རྒྱུད་གསུམ་ཏག་ཏག་དམག་མིའི་འཚོ་བ་ཆོད་པར་བྱས་འདུགཁོང་གིས་སོ་སོར་སྤོབས་པ་འོས་པའི་ཁྱིམ་རྒྱུད་གཟི་བརྗིད་ལྡན་པ་ཞིག་ཏུ་རློམ་རྒྱུར་དགའ་པོ་རེད།ཕ་རྒྱུད་ཀྱི་གནས་ཚུལ་བཤད་ཡོང་དུས་ག་དུས་ཡིན་ཡང་དམག་དཔོན་ངོ་མ་ཞིག་གི་སྣང་བ་འདྲ་ཤར་གྱི་ཡོད་པའི་རྣམ་འགྱུར་ལའང་ཡིད་གཟབ་ཆེ་མདོག་དང་།ཚིག་ཉུང་ཞིང་དུམ་མཚམས་གསལ་བ།དེའང་རེད་དང་མ་རེད་ཅེས་པའི་ཚིག་ཐག་ཆོད་པོ་བེད་སྤྱོད་མང་ཙམ་གནང་གི་རེད།